Zgjidhja Përfundimtare

Zgjidhja Përfundimtare (Gjermanisht: Endlösung, ) ose Zgjidhja Përfundimtare e Çështjes Hebreje (gjermanisht: Endlösung der Judenfrage, ) ishte një plan zyrtar nazist për vrashjen masive të hebrenjve gjatë Luftës së Dytë Botërore. 

"Zgjidhja përfundimtare e çështjes së hebrenjve" ishte emri zyrtar i dokumentit për vrasjen e të gjithë hebrenjve brenda mundësive, i cili në synimet e tij, nuk ishte i kufizuar vetëm në kontinentin evropian. Kjo politikë e gjenocidit të qëllimshëm dhe sistematik duke filluar në të gjithë Evropën e pushtuar nga Gjermania Naziste u formulua në terma procedurale dhe gjeopolitike nga udhëheqja naziste në janar 1942 në Konferencën e Wannsee të mbajtur pranë Berlinit dhe arriti kulmin me Holokaustin, i cili pa vrasjen e 90% të hebrenjve polakë, dhe dy të tretat e popullsisë hebreje të Evropës.

 Historiku 
Natyra dhe koha e vendimeve që çuan në Zgjidhjen Përfundimtare është një aspekt i hulumtuar dhe debatuar intensivisht i Holokaustit. Programi evoluoi gjatë 25 muajve të parë të luftës duke çuar në përpjekjen për "vrasjen e çdo hebreu të fundit në kapjen gjermane". 

Christopher Browning, një historian i specializuar për Holokaustin, shkroi se shumica e historianëve bien dakord që Zgjidhja Përfundimtare nuk mund t'i atribuohet një vendimi të vetëm të marrë në një moment të veçantë. "Në përgjithësi pranohet që procesi i vendimmarrjes ishte i zgjatur dhe në rritje." 

Në vitin 1940, pas Rënies së Francës, Adolf Eichmann hartoi Planin Madagaskar për të zhvendosur popullsinë hebreje të Evropës në koloninë franceze, por plani u braktis për arsye logjistike, kryesisht një bllokadë detare. 

Në fund të vitit 1941, udhëheqja naziste arriti të besonte se përballja me atë që ata e quajtën "çështja hebraike" do të kërkonte një përpjekje të koordinuar kombëtare shumë përtej fushëveprimit të njësive të lëvizshme të shfarosjes që tashmë vepronin në Lindje. Shkalla e vrasjes do të përshpejtohej në një shkallë industriale. 

Kishte gjithashtu plane paraprake për të deportuar hebrenjtë në Palestinë dhe Siberi. Në vitin 1941, shkruajti Raul Hilberg, në fazën e parë të vrasjes masive të hebrenjve, njësitë lëvizëse të vrasjeve filluan të ndiqnin viktimat e tyre nëpër territoret e okupuara lindore; në fazën e dytë, duke u shtrirë në të gjithë Evropën e pushtuar nga Gjermania, viktimat hebreje u dërguan me trena të vdekjes në kampe të përqendrimit të shfarosjes të ndërtuara me qëllim të zbatimit sistematik të Zgjidhjes Përfundimtare.

 Referime 

Kategoria:1942 në Evropë
Kategoria:Holokausti
Kategoria:Pastrimi etnik në Evropë